Diari Oficial de la Generalitat Valenciana


Sumari del DOGV 7921, del 21-11-2016 (2016/8667)

Resolució del programa d'actuació integrada Benipeixcar-2.
----------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8667


Data del document
:   28-10-2016

Organisme emissor
:   Ajuntament de Gandia

Tipus de document
:   Resolució

Descriptors 

:   * Gandia
    * pla d'urbanisme
    * administració local

Resolució del programa d'actuació integrada Benipeixcar-2. [2016/8667]  
El Ple de l'Ajuntament de Gandia, en sessió ordinària celebrada el 5 d'octubre de 2016, va adoptar, entre altres, l'acord següent:  
  
«Primer. Estimar/desestimar les al·legacions presentades durant el tràmit d'audiència d'acord amb l'informe transcrit a l'antecedent quart.  
  
Segon. Declarar la innecessitat de sol·licitar dictamen del Consell Jurídic Consultiu de la Comunitat Valenciana, atés la inexistent oposició a la resolució del programa per part de l'urbanitzador, de conformitat amb l'escrit presentat per Jorge Lacomba Vilaplana, en representació d'Aplicación de Programas Urbanísticos, SAU (Aprusa), el 4 de maig de 2016, amb el número 14911 del Registre d'Entrada.  
  
Tercer. Acordar amb caràcter definitiu la resolució del programa d'actuació integrada del sector Benipeixcar-2 i, en conseqüència, la rescissió de la condició d'agent urbanitzador a la mercantil Aplicación de Programas Urbanísticos, SA, atesos els incompliments de caràcter greu o essencials següents:  
A. La falta de prestació pel contractista/urbanitzador de la garantia definitiva (article 143.2 LOTUP en relació amb l'article 111.d TRLCAP).  
B. La demora en el compliment dels terminis per part del contractista/urbanitzador (article 143.2 LUV, articles 336 i 337 ROGTU en relació amb l'article 111.e TRLCAP).  
C. L'incompliment de les altres obligacions contractuals essencials (article 143.2 LUV en relació amb l'article 111.g TRLCAP).  
Quart. Vista la inexistència de la meritació de cap càrrega d'urbanització, no es considera l'aplicació de cap expedient de compensació en favor dels propietaris del sector.  
Cinqué. Declarar, de conformitat amb l'informe jurídic de 20 de setembre de 2016 i els antecedents i la resta de consideracions que es troben en aquest expedient, la inexistència de responsabilitat patrimonial derivada de la desprogramació dels terrenys a causa de la resolució del conveni amb l'agent urbanitzador.  
Sisé. Publicar aquest acord en el Diari Oficial de la Generalitat Valenciana, prèvia comunicació al Registre de Programes d'Actuació de la Conselleria d'Habitatge, Obres Públiques i Vertebració del Territori  
  
Seté. Declarar la subjecció de l'àmbit de l'actuació al règim del sòl urbanitzable sense programació i mantenir la vigència de L'ordenació detallada del pla parcial Benipeixcar-2, sense perjudici dels incompliments de la propietat corresponent a la xarxa primària adscrita i sense que existisca obligació per part de l'Ajuntament de Gandia a mantenir l'adscripció d'aquest sistema general a l'àrea de repartiment Benipeixar-2.  
Huité. Aquest acord es realitza sense perjudici de continuar l'expedient per incompliment del conveni subscrit entre la mercantil Urbanizaciones Albanell, SL, l'agent urbanitzador i l'Ajuntament de Gandia, en virtut del qual i en allò essencial aquesta assumiria l'execució pel seu compte de determinades obres d'urbanització a l'àmbit de la UE-1 àrea de població i l'Ajuntament adscriuria al sector Benipeixcar-2 determinades finques que integren la xarxa primària del parc públic Alqueria del Duc.  
Nové. Notificar aquest acord a l'agent urbanitzador, al titular de la xarxa primària adscrita i a tots els interessats en l'expedient.»  
  
Contra aquest acte, que és definitiu en la via administrativa, es pot interposar:  
a) Recurs de reposició, amb caràcter potestatiu, davant de l'òrgan municipal que va dictar l'acte, de conformitat amb l'article 123 de la Llei 39/2015, d'1 d'octubre, de Procediment Administratiu Comú de les Administracions Públiques. El termini per a interposar aquest recurs serà d'un mes, comptat des del dia de la notificació. Interposat el recurs, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci, pel transcurs d'un mes, comptat des de la data de la seua interposició, sense haver-se notificat la seua resolució; en aquest cas, quedarà expedita la via contenciosa administrativa.  
b) Recurs contenciós administratiu, de conformitat amb el que disposa l'article 25.1 de la Llei 29/1998, de 13 de juliol, reguladora de la jurisdicció contenciosa administrativa, directament, davant del jutjat contenciós administratiu de la província de València que, per torn de repartiment, li corresponga. El termini per a interposar el recurs és:  
a) De dos mesos comptats des de la notificació d'aquest acte, si no s'ha interposat el recurs de reposició potestatiu; b) de dos mesos, comptats des del dia en què es notifique la resolució expressa del recurs de reposició; o c) de dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
c) Qualsevol altre recurs o acció que, sense perjudici dels indicats, els interessats consideren procedent.  
  
Gandia, 28 d'octubre de 2016.- El secretari general del Ple (R 13.12.2012, de la Conselleria de Presidència; DOCV 26.12.2012): Lorenzo Pérez Sarrión.